﻿ECOUL HANGULUI Pagina 2 Anul IX, nr 31 ”ECOUL HANGULUI” Revistă culturală și de istorie, cu apariţie trimestrială Anul IX, numărul 31 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Amarnică Românie Coperta, Grafician, MIHAI CĂTRUNĂ România, țara mea, Te rog, de mine nu uita! Director revistă: Sun copilul tău de-aici, Prof GHEORGHE DRUGĂ Născut la țară, la bunici Românie, țară mândră, Colectivul de redacţie: Bibliotecar, Liliana Pîntea - redactor-şef Doar bătrânii te mai cântă, Prof Gheorghe Drugă Ce-i ce-au luptat pentru noi, Ref Ţîrdea Mădălina Fără teamă, în război Ed Lupu Maria Studenta Ana Maria Dîrțu Țara mea de cântec plină, Prof Vasile Marcoci Unde e a ta lumină? Preot Ioan Simiraş S-a dus oare spre apus? Sau spre lumea cea de sus? Foto: sursa Internet Inima mea e cu tine, Dar nu știu de-i rău sau bine… I S S N – on-line – 2068 – 4517 I S S N – format clasic – 2068 - 4878 Ai devenit dintr-o dată Țară plânsă și uitată Telefoane de contact: Liliana Pîntea – 0731024838 Copiii tăi au plecat Gavril Lupu – 0233/257524 Și nu s-au înduplecat Să vină-napoi la tine, Toate materialele publicate în această Să nu rămână-n țări străine! revistă sunt protejate potrivit Legii nr 8/1996, privind dreptul de autor și drepturile conexe Elisa Elisabeta Marc, clasa a VII-a, Școala Hangu Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul VII, nr 23 Mai aproape de Cer Mai aproape de Cer Mai aproape de Cer ARIPI SPRE LUMINĂ ”Iubeşte-Mă, asa cum eşti tu! În orice moment şi în orice situatie te-ai afla, în credincioşie sau trădare, în ravnă sau uscăciune, tu iubeste-Mă aşa cum eşti Eu vreau să mă poţi iubi din puţina şi săraca ta inimă… Nu îmi spune nimic… Îţi cunosc mizeria, necazurile, luptele şi ispitele sufletului tău Îţi cunosc şi ştiu şi laşitatea păcatelor şi cu toate acestea îţi spun: Iubeşte-Mă aşa cum eşti tu Dă-Mi inima ta! Dacă o să aştepţi ca să devii un înger ca să Mi te dăruieşti intru iubire, atunci n-ai să Mă iubeşti niciodată Chiar când eşti las, fricos, neîncrezător în împlinirea dragostei şi în săvârşirea sfinţeniei, chiar când ai să recazi în acele păcate pe care nu ai vrea să le mai faci, Eu nu îţi dau voie să nu Mă iubeşti Iubeşte-Mă aşa cum eşti tu! În orice moment şi în orice situaţie te-ai afla, în credincioşie sau trădare, în râvnă sau uscăciune, tu iubeşte-Mă aşa cum eşti Eu vreau să mă poţi iubi din puţina şi săraca ta inima Dacă aştepţi până când ai să fii desăvârşit ca să Mă poţi iubi, atunci n-ai să Mă iubeşti niciodată N-aş putea Eu, oare, să fac din fiecare fir de nisip un Serafim? Un înger care să strălucească de curăţie şi dragoste ? Nu sunt Eu Domnul Dumnezeu, care a creat toate şi pot totul ? Omule, ţi-ai dat tu viaţa pentru lume din dragoste pentru oameni? Sau ai murit din iubire pentru Mine ? Atunci din ce motiv nu Mă laşi să te iubesc ? Fiul Meu, lasă-Mă să te iubesc, Eu îţi vreau inima, care este locaşul Meu Desigur, cu timpul am să te schimb, însă, chiar până atunci, iubeşte-Mă aşa cum eşti tu, fiindcă Eu te iubesc cu toate că eşti aşa Eu vreau ca dragostea ta pentru Mine să se nască din puţina şi săraca ta inimă, din adâncul neputinţei şi al murdăriei tale Eu te iubesc şi când eşti slab şi necurat Nu vreau o dragoste izvorâtă şi hrănită din mândria ”virtuţilor” tale, ci dintr-o inimă smerită pe care Eu o pot curaţi oricând N-am nevoie de „virtuţile” tale, de talentele tale, de înţelepciunea ta Eu vreau doar să Mă iubeşti şi să lucrezi cu dragoste pentru Mine Nu „virtuţile” tale le doresc; dacă ţi le-as da, tu eşti aşa de slab şi mândru, încât ele ar hrăni amorul tău propriu şi nu M-ai cinsti pe Mine Deci ele să nu fie un motiv pentru care tu nu mă cauţi şi stai departe de Mine Apropie-te cu dragoste Unui fier ruginit flăcările nu numai că i-ar curăţa rugina, dar l-ar face incandescent Iubeşte-Mă şi păcatele se vor arde şi tu vei fi fericit Iubeşte-Mă, nu numai ca să fii curat, căci asta ar fi din nou o mândrie pentru tine, ci pentru că Eu vreau să Mă odihnesc în inima ta Deci nu te mai îngriji de asta Aş putea să fac prin tine lucruri mari pentru mintea omenească, dar nu; tu ai să fii slugă rea şi nefolositoare şi neputincioasă Am să-ţi iau şi puţinul pe care tu te crezi că îl ai Eu te-am făcut din iubire şi pentru ca să-ţi dau iubirea, fără ca tu să-mi poţi da ceva Nu încerca să-Mi plăteşti iubirea prin nimic, asta mă doare atât de mult la tine… Iubeşte-Mă în dragostea Duhului Meu şi fără motive Nu mai sta departe de Mine; îţi lipseşte nu sfinţenia – pe care Eu ti-o pot da - ci o inima gata să Mă iubească oricând şi până la capăt Astăzi Eu stau la uşa inimii tale ca un cerşetor, Eu, singurul, adevăratul Împărat şi Domn Eu bat şi aştept Grăbeşte-te să-Mi deschizi prin smerenie Nu mai aduce motiv întinăciunea şi sărăcia ta Dacă ţi-ai cunoaşte-o până în adânc şi deplin, ai muri de durere Dar ceea ce M-ar durea pe Mine ar fi ca tu, şi acum, să te îndoieşti de Mine, de iubirea ce o am pentru tine Crede ca Eu pot totul şi tu nu poţi nimic fără Mine, doar păcatul eşti în stare să-l faci fără ajutorul Meu Să nu te încrezi în tine fără Mine, căci astfel o să fiu nevoit să te las în cădere în măsura în care tu te apreciezi Nu te frământa că nu ai virtuţi Am să îţi dau Eu sfinţenia Mea Deschide-ţi inima prin pocăinţă şi mă primeşte în potirul sufletului tău prin Trupul şi Sângele Meu pe care în dar ţi-l dau în Sfânta Liturghie Atunci o să te fac să înţelegi totul şi să Mă iubeşti mai mult decât îţi poţi închipui Lasă să curgă Sângele Meu în sângele tău şi să bată inima Mea în inima ta Eu ţi-am dat-o pe Sfânta si Preacurata Mea Măicuţa Lasă să treacă totul prin inima ei curată încât să poată mijloci pentru tine Orice s-ar întâmpla, nu aştepta nicidecum ca să devii sfânt, ca pe urma să Mă iubeşti… în acest fel tu nu M-ai iubi niciodată Şi acum du-te! Eu sunt cu tine! ” Preot Sofronie Saharov - traducere Ieromonah Rafail Noica - „Rugăminte a Mântuitorului Hristos” ECOUL HANGULUI Pagina 4 Anul IX, nr 31 File de istorie File de istorie S P R E M A R E A U N I R E D I N 1918 UNIREA MOLDOVEI CU ŢARA ROMÂNEASCĂ SAU MICA UNIRE Faptele lui Mihai Viteazul (războiul de eliberare început de el şi unirea politică a Tărilor Române din 1600) au înrâurit , cu siguranţă, relaţiile dintre cele trei ţări româneşti în veacurile următoare ( secolele XVII, XVIII şi prima jumătate a secolului XIX) Această înrâurire s-a manifestat în forme diferite: exprimarea necesităţii conlucrării politice şi militare prin schimb de scrisori, încheierea de înţelegeri şi tratate, informări reciproce; atitudinea comună a Moldovei şi Tării Româneşti pentru a stopa răspândirea religiilor reformate şi pentru apărarea religiei creştine ortodoxe în Transilvania; teama ungurilor din Ardeal sau a habsburgilor ca românii din această ţară românească să nu acţioneze pentru stăpânirea Ardealului având sprijinul moldovenilor şi muntenilor; domnii alternative de voievozi moldoveni în ţara Românească şi invers; unele planuri ale unor domnitori de a realiza o uniune dinastică moldo-munteană; apariţia unor proiecte de ralizare a unui regat al Daciei prin unirea celor trei ţări româneşti etc Secolul al XIX-lea este timpul în care afirmarea tendinţelor de eliberare şi de unitatea naţională a popoarelor aflate sub dominaţia unor mari imperii, cuprinde spaţii tot mai largi, în Europa şi-n alte părţi ale lumii, fundamentate pe formarea unei conştiinţe naţionale în care ideile de unitate şi de independenţă sunt idealuri naţionale, condiţii fără de care nu se poate afirma şi nu poate progresa nici un popor Anul 1848, încă din prima zi, vine să afirme tendinţa tot mai puternică a românilor spre unitate, prin intrarea în vigoare a Convenţiei privind realizarea uniunii vamale dintre Moldova şi Ţara Românească, semnată încă din 1846 În contextul revoluţiei europene de la 1848 şi românii din cele trei ţări româneşti au fixat ca obiective ale revoluţiilor lor, obiective înscrise în programe revoluţionare şi adoptate în mari adunări populare la Iaşi, Blaj, Izlaz, pe lângă cele de ordin economic, social şi politic , şi cele de interes naţional- independenţa şi unitatea naţională Intervenţiile armate străine nu au permis înfăptuirea acestor obiective, revoluţia română de la 1848 fiind înfrântă Totuşi , revoluţia a permis desprinderea unor învăţăminte, îmbogăţirea experienţei revoluţionare, fixarea obiectivelor viitoarei revolutii a românilor, obiective exprimate de un mare revoluţionar român de la 1848- Nicolae Bălcescu Spunea acesta că, în viitor, românii vor trebui să înfăptuiască două revoluţii: una pentru unitate naţională şi alta pentru independenţă naţională O altă învăţătură ce au desprins românii în urma revoluţiei de la 1848 a fost aceea că - în condiţiile în care poporul român se afla fie în dependenţă sau sub ocupaţia unor mari imperii- realizarea unitatii naţionale trebuia să se realizeze treptat, începând prin unirea Moldovei cu Ţara Românească, ca o condiţie a creerii unui stat românesc modern, recunoscut ca atare de celelate puteri, şi care, sub această pavăză de recunoaştere internaţională, să acţioneze pentru alipirea celorlate teritorii româneşti aflate încă sub stăpâniri străine Totodată trebuiau sensibilizate guvernele statelor europene şi opinia publică europeană că aici, în Carpaţi şi la gurile Dunării, există in popor care luptă pentru unitate şi independenţă naţională Gândirea lui Nicolae Bălcescu s-a dovedit vizionară În Ţara Românească şi-n Moldova ideea unirii devenea o forţă care anima toate categoriile sociale Se formase şi o clasă politică care, înaintea intereselor personale sau de grup, gândea şi acţiona pentru unitate naţională, iar românii din teritoriile aflate sub stăpâniri entităţi statale, urmăreau cu interes şi speranţă evenimentele şi evoluţiile din Principatele Române- Moldova şi Ţara Românească ECOUL HANGULUI Pagina 5 Anul IX, nr 31 File de istorie File de istorie Românii erau pregătiţi să înfăptuiască unirea Se aştepta un context internaţional favorabil Acest context nu va întârzia să apară În 1853, Rusia, considerând că Imperiul Otoman, numit „omul bolnav” al Europei, era uşor de învins, şi, în felul acesta putea să -şi realizeze ţelul expansionist de a controla Strâmtorile Bosfor şi Dardanele, a pornit un război cu Turcia, ocupând mai întâi , ca de obicei, Principatele Române Actul acesta a fost considerat de celelalte puteri europene o încercare de a modifica echilibrul de putere în Europa în favoarea Rusiei, în eventualitatea înfrângerii Turciei Ca urmare, puterile europene ( Anglia, Franţa, Austria, Piemont) au condamnat acţiunile Rusiei şi au trimis trupele lor în ajutorul Turciei Rusia a fost nevoită să se retragă din Principatele Române, războiul ducându-se pentru cucerirea cetăţii Sevastopol, în Crimeea Pentrucă luptele principale s-a desfăşurat în acest spaţiu, războiul acesta este cunoscut sub numele de Războiul Crimeii, desfăşurându-se pe parcursul anilor 1853-1856 În faţa unor armate mult mai bine dotate armatele ruseşti au fost înfrânte şi Rusia este nevoită să ceară pace Tratativele de pace s-au desfăşurat la Paris unde s-a şi semnat tratatul de pace(30 martie- 1856) Înfrântă, Rusia, a trebuit să accepte condiţiile puterilor învingătoare care restabileau echilibrul politic şi militar în zonă, îngrădind posibilităţile Rusiei de a mai ataca Imperiul Otoman Astfel Rusia pierdea protectoratul lor asupra Principatelor Române, protectorat înlocuit cu o garanţie comună a celor şapte puteri supra Principatelor; Sudul Basarabiei ( reamintim că Basarabia, Moldova dintre Prut şi Nistru, fusese încorporată la Rusia în 1812) cuprinzând trei judeţe-Cahul, Bolgrad şi Ismail, este realipit la Moldova; proclamarea neutralităţii Mării Negre, închiderea strâmtorilor şi înfiinţarea Comisiei Europene a Dunării Deci,tratatul avea prevederi care erau în favoare Principatelor Române S-a propus , de reprezentantul Franţei, contele Walewschi, crearea unui stat tampon între Rusia şi Turcia, prin unirea Moldovei cu Ţara Românească Întrucât nu au fost toate puterile de acord cu această propunere, s-a căzut de acord ca să se consulte românii din cele două principate în această problemă Pentru aceasta s-au creat Adunările Ad-Hoc, având reprezentanţi din toate straturile societăţii, inclusiv din rândul ţărănimii Românii , toţi cei care simţeau româneşte, şi-au dat seama că acesta era momentul când îşi puteau exercita voinţa spre realizarea intereselor naţionale, că acum trebuiau să renunţe la rivalităţile dintre ei, la interesele de clasă, pentru interesul superior, general- exprimarea dorinţei de unire şi de independenţă Mulţi revoluţionari de la 1848 care formau emigraţia românească s-au întors în Principate, acţionând cu toată forţa şi priceperea lor la întărirea mişcării unioniste Deşi au fost încercări de a deturna alegerile pentru Adunările Ad-Hoc, în 1857, forţele unioniste au dejucat aceste încercări, în adunările Ad-Hoc intrând reprezentanţi unionişti care au exprimat, cu putere şi cu speranţă, dorinţele lor, aceleaşi şi în Moldova şi în Ţara Românească, între care unirea Moldovei cu Ţara Românească era la loc de frunte Dorinţele românilor exprimate în Adunările Ad-Hoc, au fost înaintate Conferinţei marilor puteri garante de la Paris Aici, în august 1858, s-a semnat Convenţia de la Paris (o Constituţie a Principatelor Unite ale Moldovei şi Ţării Româneşti) Deşi se numeau „ Principatele Unite” , Moldova şi Ţara Românescă nu erau nicidecum unite În viziunea marilor puteri, viziune exprimată în prevederile constituţiei, Principatele rămâneau în continuare separate, fiecare cu domnitor, guvern, adunare legiuitoare proprie şi sub suzeranitate otomană Erau şi unele organisme comune, o Comisie Centrală şi Curte de Casaţie comune ECOUL HANGULUI Pagina 6 Anul IX, nr 31 File de istorie File de istorie Convenţia de la Paris era expresia intereselor marilor puteri, aici, la Marea Neagră şi la gurile Dunării, a intereselor de a spori influenţa lor economică în regiune dar şi de a asigura existenţa Imperiului Otoman, ca o condiţie a păstrării unui echilibru de putere în această parte a lumii Aşa se explică de ce Convenţia privind Principatele Române nu prevedea realizarea unei uniuni politice administrative şi militare a principatelor Nu prevedea o astfel de unire dar nici nu o împiedica cu totul Depindea de clasa politică şi de poporul român ca să descopere calea prin care voinţa lor de unitate să fie nu numai exprimată ci şi realizată Şi , întradevăr, atunci, românii şi clasa politică au vibrat la unison, exprimând şi acţionând pentru UNIRE Convenţia de la Paris în problema Principatelor Române prevedea să se formeze Adunări Elective - una în Moldova şi altaŢara Românească- cu scopul de a alege dintre candidaţii care aspirau la domnie, pe cei care să le fie domnitori A fost meritul Adunării Elective din Moldova, care, la 5 ianuarie 1859, dintre candidaţii susţinuţi de diferite grupuri de interese, să-l descopere şi să-l voteze pe cel care avea să merite, pe bună dreptatea apelativul de Domnul Unirii Atunci a fost votat, cu mult entuziasm, în Adunarea electivă a Moldovei, ca domnitor, Alexandru Ioan Cuza Alegerea aceasta a românilor moldoveni a fost mai mult decât inspirată, a fost cea mai fericită, fiindcă prin persoanalitatea, cinstea , demnitatea şi patriotismul său, a putut să devină, Alexandru I Cuza, şi alesul Adunării Elective din Ţara Românească, la 24 ianuarie 1859 Alegerea aceleeaşi persoane ca domnitor în amândouă Principatele Române a fost cheia prin care naţiunea română a deschis calea pentru a se realiza unirea deplină a celor două ţări-unirea politică , administrativă , militară etc , iar Alexandru I Cuza s-a dovedit a fi persoana potrivită pentru a duce la bun sfârşit speranţele naţiunii române Bucuria românilor pentru dubla alegere a lui Alexandru I Cuza la scaunul de domnie al celor două Principate Române a fost mare Hora Unirii jucată în pieţele oraşelor , pe uliţele satelor sau în curţile şcolilor, a exprimat cu prisosinţă această stare de spirit Alexandru Ioan Cuza a fost personalitatea providențială pentru națiunea română A reușit, prin inteligență, pricepere politică și diplomatică, spirit de sacrificiu și dragoste de neam, în primii trei ani de domnie, două mari obiective: recunoașterea dublei alegeri de către puterea suzerană și puterile garante și unirea deplină, politică și administrativă a celor două principate, unite , până acum, numai în persoana sa Astfel, în ianuarie 1862, își începeau lucrările primul parlament și primul guvern al unui nou stat modern apărut pe harta Europei și a lumii-România, cu București devenit unică capitală Anii următori ai domniei sale Alexandru Ioan Cuza i -a dedicat înfăptuirii unor reforme, absolut necesare pentru consolidarea statului român și pentru modernizarea instituțiilor sale, ca și pentru a răspunde speranțelor de viață mai bună pentru cetățenii săi Reformele înfăptuite în timpul domniei sale, au vizat toate sectoarele vieții politice, economice, sociale, administrative, învățământ, justiție, armată etc A înfăptuit aceste reforme , cu chibzuință și tenacitate, chiar dacă a trebuit să atragă asupra sa nemulțumirea unei puternice opoziții care îl va și înlătura din domnie, la 11 februarie 1866 A plecat din țară și nu va mai reveni, vrînd astfel ca să nu pericliteze prin prezența sa, unirea și formarea statului român pentru care a acționat cu atâta abnegație Profesor de istorie, Gheorghe Drugă ECOUL HANGULUI Pagina 7 Anul IX, nr 31 Interviuri Interviuri Interviuri ”O viață ca-n povești !” Domnul profesor de muzică Albu Constantin Sebastian Bela este unul dintre profesorii de elită ai Școlii Hangu, care s-au bucurat, de-a lungul carierei sale de dască, dar și după, nu numai de dragostea și afecțiunea elevilor, în mod absolut, ci și de admirația colegilor și respectul părinților Generații întregi de copii au așteptat cu bucurie orele de muzică, au cântat și au învățat de dragul domnului profesor care le zâmbea mereu A iubit fiecare copil în parte și pe toți deopotrivă, însă cu elevii cărora le-a fost diriginte a avut o relație specială, o empatie care a învins timpul, pentru că și astăzi, foștii elevi, atunci când îl întâlnesc, se grăbesc să îl îmbrățișeze Dumnealui a fost, ani la rând, inițiatorul și organizatorul serbărilor școlare și al spectacolelor ce se desfășurau pe scena Căminului Cultural Hangu, dumnealui a mers cu elevii, ani în șir, la biserica din Hangu, pentru a aduce un pios omagiu eroilor căzuți la datorie sau pentru a cânta colinde și pentru a juca piesa de teatru folcloric ”Irozii”, în prima zi de Crăciun Dumnealui îi datorăm, în mare măsură, serbările de 8 Martie, aniversările de 1 Decembrie și cele închinate marelui nostru poet Mihai Eminescu Zeci de copii îl prețuiesc pentru că au învățat, instruiți cu răbdare și perseverență, să cânte la chitară și la orgă Dumnealui îi datorăm pagina de facebook și comorile adunate în arhiva de fotografii a Școlii Hangu și, nu întâmplător, pentru că foarte multă vreme a fost fotograful locuitorilor din Hangu, când nu existau telefoane mobile și nici camere foto digitale Mereu l-am iubit, prețuit și apreciat, nu doar pentru că de fiecare dată când i-am cerut ajutorul a răspuns afirmativ, ci și pentru profesionalismul de care a dat și dă dovadă, dar și pentru că iubește cu atâta drag copiii și respectă necondiționat oamenii din Hangu, pentru că s-a atașat atât de mult de aceste locuri și pentru că a considerat repartiția la o școală de la țară, din Moldova, a unui tânăr profesor născut în Ardeal, nu ca pe o povară, ci ca pe o provocare inedită, plină de experiențe noi Nu l-a speriat nimic atunci, nici faptul că trebuia să locuiască în gazdă la o familie în vârstă și nu tocmai în condiții optime, nici că drumul până la școală era doar pietruit și nu asfaltat, nici faptul că în cabinetul de muzică nu exista măcar un instrument muzical Nici măcar insistențele părinților nu l-au putut convinge să se întoarcă înapoi acasă, în Ardeal Profesia pe care și-a ales-o a ridicat treptat cortina de pe trăirile și sentimetele domnului Albu, pentru că un profesor de muzică nu poate fi altceva decât un mare artist, un poet al sunetelor, un iremediabil îndrăgostit de cântec și de frumos, un artist pentru care melodiile prind viață mai întâi în suflet și mai apoi strălucesc în exterior în voce, pe clapele pianului sau pe corzile chitarelor… Cu sufletul, cu ochii în lacrimi și cu gândul la mama domniei sale, a cântat dumnezeiește, într-o zi, la bibliotecă, ”Hai, mamă, dansează cu mine!” Îi mulțumesc, din inimă, pentru că ales să scrie pentru noi despre ”O viață ca-n povețti!„ ”A fost odată ca niciodată, într-o cumplită iarnă a anului 1953, într-o frumoasă casă de pe strada Petelei Ștefan din Târgu Mureș, cu zăpadă până la geamuri, o tânără și foarte frumoasă femeie, Maria – Magdalena ce se chinuia să aducă pe lume copilul mult dorit Și a ieșit Eu Noroc cu un medic bătrân, pensionar, care locuia la câteva case mai sus, a venit și a ajutat la acest miracol Văzând că abia venit pe lume a început să urle a exclamat spre bucuria asistenței, adică părinți, bunici, mătuși, unchi: cântăreț va fi ! ECOUL HANGULUI Pagina 8 Anul IX, nr 31 Interviuri Interviuri Interviuri Problemele nu s-au terminat așa repede Trebuia să vină botezul Nașii trebuiau să vină de la București, dar trenurile nu circulau din cauza zăpezilor Preoții au fost înțelegători și am fost botezat cu nași maghiari A fost foarte greu cu alegerea numelui: mama vroia Constantin ca pe tata, tata vroia Sebastian ca pe fratele lui de la Craiova, iar bunica, unguroaică, dorea Bela ca pe fratele mamei Tata bucuros că am cuc, când s-a dus să înscrie copilul la primărie, să-i împace pe toți, l-a înscris așa: Albu Constantin Sebastian Bela Cei șapte ani de-acasă i-am petrecut cu bunicii mei maghiari, așa că nu vorbeam românește deloc Grădinița am urmat-o la secția de limba maghiară împreună cu verișoara mea mai mică cu doi ani, Gyongyver A fost foarte frumos, cu colegi cu care am rămas prieten până în zilele noastre În 1960, am început clasele primare la Liceul Alexandru Papiu Ilarian la secția română, iar mama mea a început clasa I cu secția maghiară în același liceu În paralel cu clasele primare făceam și lecții de pian și teorie muzicală în cadrul Liceului de Artă Clasele a V-a și a VI -a le-am făcut în cadrul Liceului de Artă paralel cu lecțiile specifice de muzică În clasa a VI-a trimestru III, la ora de educație-fizică, fiind portar la un joc de handbal, la un șut al profesoarei, marea handbalistă Rozalia Soss, campioana mondiala în 1962 cu naționala României, mâna mea stângă a fost prinsă între minge și bară, mi s-au rupt două degete așa că am terminat cu pianul Drept urmare, m-am întors la Liceul Alexandru Papiu Ilaria, în clasa a VII-a și am fost repartizat în clasa nou formată numai din băieți (30 bucăți) Ajungând la această școala de elită mi-am redescoperit dragostea mea pentru matematică și științele reale La admiterea la liceu am luat 10 (zece) la matematică, iar la romană să nu mai vorbim Am fost repartizat în clasa a IX-a C, iar în clasa a X-a am fost trecut la secția reală într-a X-a B alături de niște băieți grozavi, (clasele liceale erau numai de băieți) Bacalaureatul l- am luat cu brio, ceea ce mi-a permis să dau examen la facultate Spre supărarea profesorului meu de matematică am dat admitere la Facultatea de Muzică a Institutului Pedagogic de 3 ani din Târgu Mureș Cu toate că am absolvit secție reală la liceu, la examenul de admitere la institut am fost al treisprezecelea din peste 280 de candidați, mulți absolvenți de școli de muzică notorii La institut a fost frumos Am cântat în formația Casei de Cultură a Studenților, cu care formație am participat la două festivaluri studențești la București, în fosta Casa Pionierilor, actualul Palatul Cotroceni și la Timișoara Ca și la liceu, eram factorul coagulant între secția română și cea maghiară, deși la noi la secția română eram de toate naționalitățile, români, maghiari, germani și de alte naționalități adică țigani Aveam două colege din Moldova, una din Bacău iar cealaltă din Suceava Tot timpul râdeam de ele că am să vin după ele în Moldova, mai ales de una cu doi ani mai mică, dar cu gura mare din Gura Humorului Mult mai târziu am aflat câ era vedetă acasă Era cunoscuta interpretă de muzică populară Maria Macovei care venea cu anul nostru la toate chefurile, dar fără să cânte Eu eram un fel de organizator de evenimente, adică nunți, botezuri chefuri Terminând institutul în anul 1975 am fost repartizat în comuna Hangu, județul Neamț despre care nu știam nimic pentru că până atunci nu am fost niciodată în frumosul ținut moldav ECOUL HANGULUI Pagina 9 Anul IX, nr 31 Interviuri Interviuri Interviuri Ca să am habar unde trebuie să mă prezint la post, în iulie am făcut o excursie până la Hangu De la Bicaz (deșteptul de mine) am venit cu vaporul până la Chirițeni Urcă Albule de jos, de lângă lac până la șosea cu bagaje multe, după care, tot pe jos, până la Hangu M-am oprit la chioșc, la tanti Aneta lui Petrică Pântea unde am lăsat bagajele și am intrat în bufet să beau o cafea Mi-am pus fâșul în cuier, m-am așezat la o masă și am comandat: O cafea și un coniac ! Cafeaua a venit, dar coniacul – ba Tânăra și frumoasa crâșmăriță Ancuța Fărcășanu a început interogatoriul: ”De unde ești?”, ”Ce cauți aici ?” Cum a aflat că sunt profesor a apărut și coniacul Ea credea că nu am 18 ani și de aceea nu m-a servit cu băutură Am plecat spre directoare Odată ce am ajuns a ieșit o copiliță în capot, era duminică dimineața și m-a întrebat pe cine caut Am spus că pe mama ei Când m-a întrebat de ce am spus că o caut pe directoarea școlii și atunci a zis – ”al meu ești !”… Aici, la domnișoara Cojocaru Ecaterina (Catrinuța) m-am întâlnit cu viitori colegi cum ar fi doamna Veluca Buftea, familia Florica și Cristi Cloțer, doamna Lenocica Drugă, Lenuța Buftea, toți erau oameni minunați Mi-au furat inima și m-am hotărât pe loc că am să revin și am să rămân aici, la Hangu Ajuns acasă la Târgu Mureș, părinții au început interogatoriul, cum arată l ocalitatea, unde se află, cu cine am discutat, cum sunt colegii și dacă o să merg la post După ce le-am spus ce am hotărât, săracii au fost cam supărați că rămân fără copil Toamna, când am revenit să -mi preiau postul, la școală am găsit un colectiv minunat condus de tânăra și frumoasa directoare domnișoara Catrinuța Cojocaru, acum Pintilie, cu învățători și profesori tineri și frumoși din toate colțurile țării cum ar fi învățătorii Moroșan Natașa și Mihai, Iuliana Gheorghieș, Ioana Bobocea, Elena Drugă, Iftimia Balan, Daniel Schiman, Elena Pintilie, Floarea Cloțer, Neculai Caia, Florica și Teoctist Galinescu, Rodica Amarinei, Bărliba Anica, Verginica și Victor Bălan, Amarinei Ana, Vasile Filip, Vasile Amariei, Maria și Mihai Gâțu, română Marieta Ruse din București, Cloțer Alexandru Ioan Cristinel din Piatra Neamț, Ana Ciucanu din Borșa jud, Cluj, Elena Filip, matematica Veluca Buftea, Floarea Iamandi, Toma Huma din Bicaz, fizică Koncz Iosif din Sighișoara, Nelu Corneanu din Patra Neamț, chimie Koncz Iulia din Dioșot jud Zalău, biologie Teodor Brînzucă, limbi străine Lorica Frânculescu din Timișoara, geografie Ion Părvulescu (Mao) din Turnu Severin, Gheorghe Ciucanu, istorie Dida Didona Piatra Neamț, Ion Manolache, ed fizica Vasile Gheorghieși, desen George Frânculescu din Borsec, atelier Dragoș Bostan Pe care i-am omis îi rog să mă ierte Cum am ajuns, directoarea m-a luat în primire și am fost dus la familia Anica și Toader Floroaia de pe vârful Mitrofanului, unde urma să stau în gazdă, care m-au primit cu multă dragoste Până atunci, în viața mea nu am văzut o bătrânică atât de inteligentă și frumoasă sufletește și un moșneguț ca din basmele lui Creangă, plin blândețe și de bunătate În micuța căsuță din vârful Mitrofanului era o curățenie exemplară, pe pereți avea fotografiile tuturor celor care au stat la ea în gazdă iar în camera de curat mirosea a mere În toamna anului următor am fost încorporat la armată și am plecat la Bacău unde am făcut armata la Școala de ofițeri în rezervă până în martie a anului următor, venind acasă după cutremur Reîntors la datorie mi-am reluat viața de flăcău În fiecare duminică eram împreună, băieții jucau tenis de câmp sau volei, iar fetele și berile ne urmăreau atente de pe marginea trenului Timpul ni se părea nesfârșit ECOUL HANGULUI Pagina10 Anul IX, nr 31 Interviuri Interviuri Interviuri Până când, cu domnul Gheoghieș, am mers la concursuri de șah și tenis de masă la Roman, împreună cu alți tineri elevi, Elene Caia, Ionel Pîntea și Anișoara Onu - o fată tânără și foarte frumoasă, care juca și șah și tenis de masă Și atâta mi-a fost Uite așa se termină ”copilăria mea” În toamna anul 1977 am luat ca diriginte elevii din clasa a IX-a cu copiii majoritatea din Buhalnița și Ruginești, cu opt, nouă ani mai tineri decât mine Copii frumoși, cu bun simț, care au fost foarte bucuroși că au un diriginte atât de tânăr și În primăvara anului următor, mai precis 1 mai 1978 au venit rudele mele din Ardeal și s-a făcut logodna mea cu Anișoara Onu, iar pe 9 iulie am avut nunta la căminul cultural Hangu La nunta au fost toate fetele din clasa mea, una n-a lipsit ! Alături de Ecaterina și Vasile Onu, Maria Magdalena și Constantin Albu la nuntă au fost prezenți și bunicii mei Ionel Albu din comuna Orodel, județul Dolj și Csepan Odon din Târgu Mureș doi oameni minunați în vârstă aproape de 80 de ani ceea ce nu cred că au avut mulți această plăcere După un an a apărut pe lume Mircea, iar peste trei ani Ionel - doi copii minunați care ne -au adus multe bucurii Mircea a terminat Facultatea de Arte Plastice de la Iași, secția de pictură murală și pictează biserici, capele, troițe și este lăudat de toți care i-au văzut lucrările Eu am văzut bisericuța din incinta Spitalului județean Târgu Mureș care este o lucrare foarte frumoasă Cea mai frumoasă lucrare a lui este Antonia, nepoțica noastră frumoasă pe care o iubim cu toții nespus de mult, mai ales bunica Ionel, a terminat facultatea de Științe Politice tot de la Iași și acum, în acest an, se pregătește să-și întemeieze și el o familie și noi, părinții, așteptăm cât mai mulți nepoței El a locuit până anul trecut la Târgu Mureș iar acum s-a mutat cu serviciul la Cluj După căsătorie au început problemele Nouă ani ne -am străduit să construim o casă și până atunci am stat în casa bătrânească împreună cu părinții Cele mai frumoase zile erau vara, când duminicile, după o săptămână de stat în vârful dealului se adunau cumnații și era o adevărată sărbătoare În 42 de ani de profesorat, prin mâna mea au trecut cam trei sferturi din locuitorii comunei Cel mai bătrân fost elev este Ion Chele care luna trecută a împlinit 60 de ani O altă situație drăguță a fost când în ultima mea generație la care am fost diriginte, era o fetiță la care am fost diriginte și bunicii ei - Maria Vântoaia de la Grozăvești O mare satisfacție o am de la Tedy Fărcășanu care este unul dintre cei mai buni elevi la Liceul de Artă din Piatra Neamț la canto clasic L-am auzit și are mari șanse să ajungă un mare cântăreț Îmi amintesc cu multă plăcere de nenumărate serbări școlare atât la căminul cultural cât și pe scena plasată pe terenul de sport Deși nu prea am avut elevi cu calități deosebite, dar prin muncă multă reușeam să facem spectacole frumoase, spre bucuria părinților Îmi aduc aminte că într -o vară, pe 29 iunie, de ziua Hangului, pe terenul de sport am cântat cu copiii până la înserat, spre bucuria părinților care erau la iarbă verde cu lăzile de bere lângă ei Frumos era mai ales în primul an când domnul doctor Ioan Ruse era organizatorul chefurilor în laboratorul de fizică, cu mai toate cadrele didactice, cu care din eprubete beam rachiu, iar vinul îl serveam în pahare Berzelius, petreceri al care eu eram întotdeauna responsabil cu muzica Timpul a trecut, a trecut frumos, a trecut repede și am încălecat pe -o șa și v-am spus povestea mea!” A consemnat, bibliotecar Liliana Pîntea ECOUL HANGULUI Pagina 11 Anul IX, nr 31 Evenimente locale Evenimente locale Evenimente locale „Purtăm în inimi credința în Bunul Dumnezeu ș i dragostea de țară” Pentru că 2018 este Anul omagial al unității de credință și de neam, dar și Anul comemorativ al făuritorilor Marii Uniri, Patriarhia Română, Sectorul Teologic – Educațional, a lansat pe 21 noiembrie 2017 Concursul Național Cultural – Artistic – ”Unirea: libertate și unitate” La acest concurs va participa și Comuna Hangu, prin grija și la inițiativa preotului paroh Ioan Simiraș - Parohia ”Sfinții Apostoli Petru și Pavel” – Hangu în parteneriat cu Școala Gimnazială, Comuna Hangu - director Florin Samoilă, profesori coordonatori: înv Manolache Steluța, prof Popoaiea Cecilia – coordonator de proiect și prof Ungureanu Dumitrița și Biblioteca Hangu – Pîntea Liliana Relaţia dintre Biserică şi Stat în România dăinuie încă de la începuturile noastre ca popor Istoria Bisericii completează istoria naţională şi o împlineşte Anul 1918 nu face excepţie şi speculează contextul favorabil european Mitropolitul de fericită amintire Antonie Plămădeală al Ardealului afirma: „Istoria românilor e biografia extraordinară a unui popor de viţă veche, din strămoşi viteji şi drepţi, cumpăniţi în gândire şi hotărâţi în faptă“ Multă vreme, românii au fost nevoiţi să trăiască în provincii diferite ale aceluiaşi neam: Ţara Românească, Moldova şi Transilvania Au trăit despărţiţi, uneori sub stăpâniri străine Libertatea şi-au apărat-o cu armele, pe fiecare palmă din pământul strămoșesc a fost stropită cu sânge de eroi, iar identitatea prin grai şi credinţă Avem, aşadar, o întreită legătură între românii din cele trei provincii istorice: pământul, limba şi credinţa, legătură ce a păstrat conştiinţa că românii sunt fraţi, indiferent de ce parte a Carpaţilor le-a fost dat să vieţuiască Considerăm că e foarte important ca elevii și nu numai ei, să înțeleagă, să conștientizeze, să–și însușească și să promoveze toate informațiile ce fac referire la istoria, credința și tradițiile poporulu i român, la unitatea de credință și de neam Obiectiv principal al proiectului nostru este cultivarea dragostei faţă de tară șÎ de Biserică şi educarea copiilor în sensul respectării valorilor tradiționale şi a afirmărli propriei identităţi religioase, culturale şi naționale, care generează următoarele obiective specifice:  Cunoașterea istoriei poporului român și a rolului decisiv pe care l -a avut Biserica, de-a lungul istoriei neamului nostru  Identificarea, cunoașterea și promovarea valorilor naționale  Identificarea, cunoașterea și promovarea tradițiilor și obiceiurilor noastre strămoșești  Cultivarea dragostei de neam, de credință și de țară  Dezvoltarea interesului pentru cunoașterea evenimentelor importante care au dus la realizarea României Mari  identificarea elevilor cu aptitudini speciale: artistice, literare şi de dezvoltare a interesului pentru lectură şi pentru creaţiile literare, plastice (desen, fotografie), teologice, de comunicare şi organizare  importanţa filantropiei în dezvoltarea relaţiilor in ter-umane;  stimularea cretivităţii prin reailzarea/redactarea unor creaţii artistice, literare, plastice sau teologice:  dezvoltarea imaginaţiei şi a încrederii în talentul lor;  înţelegerea libertăţii şi asumarea ei din perspectiva creştină ;  asigurarea unei bune colaborări între Biserică -Şcoală -Bibliotecă-familie ECOUL HANGULUI Pagina 12 Anul IX, nr 31 Evenimente locale Evenimente locale Evenimente locale Proiectul urmărește realizarea unor activități și a unor întâlniri cu elevii, având ca subiect ”2018 - Anul omagial al unității de credință și de neam”, ”Anul comemorativ al făuritorilor Marii Uniri din 1918”, implicarea elevilor în reailzarea/redactarea unor creaţii artistice, literare, plastice sau teologice, determinarea și motivarea elevilor de a se angrena în activități artistice (cântece, scenete, recital de poezie) cu teme istorice și religioase, dar și determinarea elevilor la acțiuni filantropice Întâlnirile au avut loc la Biblioteca Hangu, dar și la Școala Hangu Activități realizate în anul 2017:  23 noiembrie – împreună cu membrii Cercului de istorie și geografie Gheorghe Iacomi”, coordonat de doamna profesor Ungureanu Dumitrița, am vizitat biserica din satul Chirițeni, strămutată în anul 1959 și declarată monument istoric  26 noiembrie – în cadrul marii sărbători organizate la Parohia Sfinții Apostoli ”Petru și Pavel”, respective resfințirea Sfintei Mese, elevii Școlii Hangu l- au așteptat și i-au oferit flori IPS Teofan, Mitropolit al Moldovei și Bucovinei, iar elevii clasei a IV-a, înv Manolache Steluța au colindat și au interpretat cântece religioase  29 noiembrie, la Biblioteca Hangu, întâlnire cu elevi i clasei a III-a, înv Munteanu Carmen, care au recitat poezii patriotice și au desenat simboluri ale Marii Uniri  ”Zâmbete, în prag de sărbători” a fost intitulată acțiunea filantropică desfășurată de elevii clasei a IV-a, înv Manolache Steluța și elevii claselor gimnaziale coordonați de profesor Bianca Ciubotaru, acțiune desfășurată în zilele de 9 și 10 decembrie, la Centrul residential Brenda – un cămin de bătrâni, unde elevii au colindat și au oferit dulciuri și fructe  17 decembrie, Căminul Cultural Hangu – spectacolul de tradiții și obiceiuri de iarnă ”Am venit să vă urăm!”, spectacol în care au fost implicate toți elevii Școlii Hangu ccare au colindat, au urat, au sorcovit, au dansat și au pus în secenă ”Capra” și ”Ursul”  25 decembrie 2017 – elevii clasei a IV-a, învățătoare Manolache Steluța, au colindat, spre încântarea tuturor celor prezenți, după sfânta liturghie la Biserica din satul Hangu  31 decembrie, apariția numărului 30 al revistei locale ”Ecoul Hangului”, în care se găsește un articol semnat profesor, Gheorghe Drugă, despre Unirea de la 1918, în cadrul rubricii permanente ”File de istorie”, un articol religios - ”Aripi spre lumină”, în cadrul rubricii permanente ”Mai aproape de Cer” și un articol despre resfințirea Sfintei Mese, la Biserica din Hangu, la care a participat și IPS Mitropolitul Teofan, în cadrul rubricii ”Evenimente locale”  31 decembrie, au ieșit de sub tipar calendarele cu imagini ale copiilor din Hangu, îmbrăcați în straie populare Fotografiile au fost făcute în cadrul proiectului ”Amintiri despre Gura Hangului” inițiat de Biblioteca Hangu Activități realizate în 2018:  23 ianurie - Biblioteca Hangu, întâlnire cu elevii clasei pregătitoare, înv Pîrlea Teodora, în cadrul activității ”Mica Unire”  16 februarie - Școala Hangu, întâlnire cu profesorul de istorie Gheorghe Drugă, în cadrul evenimentului ”Aniversarea a 560 de ani de la prima atestare documentară a comunei, în contextului României Centenare”, o pagină de istorie locală, ce face parte exclusivă din istoria neamului nostru românesc ECOUL HANGULUI Pagina 13 Anul IX, nr 31 Evenimente locale Evenimente locale Evenimente locale  9 martie – ”Ziua în care aducem zâmbete” – activitate filantropică la Centrul rezidențial Brenda Elevii clasei a IV-a, învățătoare Manolache Steluța, au recitat și cântat de Ziua Internațională a Femeii Promovarea proiectului s-a realizat prin afişe, în revista locală „Ecoul Hangului”, pe pagina de facebook şi pe blogg-ul Bibliotecii Hangu Proiectul s-a bucurat de un real succes și de rezultate previzibile, oarecum, pentru că anumite activități au devenit tradiționale pentru întreaga comunitate și mă refer aici la colindele de Crăciun în Sfânta Biserică, la acțiunile filantropice, la sărbătorirea Micii Uniri (24 ianuarie) și a Zilei Naționale a României Elevii și cadrele didactice implicate în proiect au realizat prezentări, eseuri și lucrări artistice și au învățat și promovat informații despre marile evenimente istorice, despre rolul și locul Bisericii în istoria poporului român, despre tradițiile și obiceiurile noastre strămoșești Cu toții: preot paroh, cadre didactice, bibliotecar și elevi sunt motivați să continue proiectul și să se implice și în alte activități și acțiuni de acest gen Toți participanții la proiect, dar mai ales copiii, au înțeles că, mai presus de orice, CREDINȚA și BISERICA ne-au ținut mereu uniți și Biserica ne-a fost alături, la bine și la rău, nu doar pentru că Sfânta Biserică este locul unde ne întâlnim cu Bunul Dumnezeu, ci și locul unde ne plecăm genunchii în semn de rugăciune și de mulțumire, locul unde ne lăsăm poverile sufletului, locul de unde ieșim curați și primeniți și, nu în ultimul rând, locul unde găsim și regăsim Speranța atunci când bolnavi fiind, nu mai aflăm vindecare, când suferinzi fiind, nu mai aflăm alinare, când obosiți fiind, nu mai aflăm odihnă, când tulburați fiind, nu mai aflăm liniște, când orbi fiind, nu mai aflăm Calea cea dreaptă, când întristați fiind, nu mai aflăm bucurie, atunci când neiertători și răi fiind, nu mai aflăm iertare Cu toții am înțeles că Biserica a fost, martora și părtașa la toate evenimentele istorice și la toate vitregiile vremii ce s-au abătut peste noi, dar și reazemul și ajutorul neamului nostru românesc în cele mai grele momente, că primele școli au fost înființate în biserici și că primii dascăli au fost preoții, că atunci când asupritorii năvăleau peste noi, singura scăpare pentru femei și copii erau zidurile întărite ale mănăstirilor Cu toții am înțeles că ÎN BISERICĂ ÎNVĂȚĂM SĂ IUBIM, să-L iubim pe Hristos, să-i iubim pe cei de lângă noi și nu în ultimul rând să ne IUBIM ȚARA, omagiindu-ne eroii ce s-au jertfit pentru fiecare palmă de pământ românesc, cunoscând, respectând, păstrând și promovând adevăratele noastre valori, istoria, portul, tradițiile și obiceiurile acestui neam cu toții am înțeles că biserica există în fiecare dintre noi și că nimeni și nimic nu ne va putea smulge din inimi credința și nădejdea în bunul și milostivul dumnezeu și dragostea de țară Cele mai frumoase creații literare și artistice vor fi publicate în revista locală ”Ecoul Hangului” ECOUL HANGULUI Pagina 14 Anul VII, nr 26 Ecoul inimii Ecoul inimii Ecoul inimii Ecoul inimii Bunica - chipul fericirii de Ana Maria Dîrțu Copilăria mea are gust de mere coapte, cu nucă, miere și scorțișoară Când mă simt tristă sau dorul de vremuri apuse mă apasă, dau fuga la bucătărie, pornesc cuptorul și pun merele la copt, singura rețetă a fericirii care dă roade Casa mi se umple de parfumul copilăriei și amintiri care mai de care năvălesc în bucătărie, pregătite să luăm masa împreună Nici nu știu când a zburat timpul; parcă ieri alergam prin grădina bunicii după puii de găină, dornică să le ofer din iubirea mea nemărginită Satul copilăriei mele are chipul bunicii Probabil a ieșit dintr-o carte cu povești; ea este zâna cea bună care îmi călăuzește drumul vieții Bunica mea este exemplul care îmi vine în minte ori de câte ori aud cuvântul "minune", căci nu putea fi altceva Sigur era trimisă de Dumnezeu pe acest pământ pentru a aduce mângâiere și pentru a sădi Speranța în sufletul meu Chipul ei ca o icoană, cu ochii blajini, izvor de bunătate, cu glasul melodios și dulce, ce mi-a spus povești frumoase în care prințesa eram eu, având grijă să am parte de cel mai liniștit somn Ea a sădit în sufletul meu sentimentele cele mai pure și înălțătoare, fără a folosi cuvinte mari sau expresii abstracte, ci doar prin puterea propriului exemplu Buzele ei nu au cunoscut vreodată vorbele urâte; nu am auzit-o niciodată vorbind de rău pe cineva, căci ea iubea pe toată lumea Vorbele ei îmi răsună în auz: "Să nu vorbești de rău de nimeni, căci îți calci sufletul în picioare; să nu judeci, căci nu știi ce luptă trăiește fiecare Daca nu poți ajuta cu lucruri materiale, adu-i celui necăjit o vorbă bună, căci aceasta înalță sufletul " Bunica m-a învățat ce înseamnă credința; mi-a spus să nu uit niciodată de Dumnezeu, căci nici el nu uită de mine; fără El viața noastră ar fi întunecată, un drum sinuos, plin de spini și fără o destinație Ne așezam în genunchi la marginea patului și cu glasul șoptit vorbeam cu "Doamne- Doamne" Mereu trăgeam cu ochiul la ea, această ființă minunată, care la lumina lumânării parcă era un personaj de poveste; puteai observa cum emană căldură și bunătate prin toți porii Copilăria mea a fost dulce; îmi făcea toate poftele și mă uimea cu tot felul de bunătăți gustoase de nu te puteai opri din mâncat Misterul copilăriei mele a fost faptul că nu înțelegeam de ce aceleași bucate gătite de altcineva aveau alt gust Într-o zi m-am decis să o întreb: -Bunico, de ce mâncarea ta are un gust special? Iar ea, zâmbind și mângâindu-mă pe creștet, mi-a spus: - Acesta este secretul meu: pun câte un strop din suflet - Și ți-a mai rămas suflet? Gătești mult, bunico! A zâmbit și mi-a spus că pentru mine va avea mereu Știu că am rămas uimită zile intregi, căutând în mâncare să văd cum arată stropii aceștia de suflet Nu i-am găsit, desigur, și m-am resemnat, mulțumindu-mă cu savoarea aceea minunată dată de esența sufletului ei pur Însă, cel mai mult iubeam merele coapte în cuptor; aroma lor îmi dădea o stare de bine, care nu dispărea zile întregi Era un fel de elixir al fericirii și dădeam fuga la ea și o rugam frumos să îmi prepare "mere cu aromă de suflet" ori de câte ori mă simțeam tristă Bunica m-a învățat ce înseamnă bunătatea, credința, speranța și fericirea Părinții m-au ajutat să devin cine sunt astăzi; bunica mi-a pus în suflet un soare care să mă încălzească mereu, oricât de geroasă ar fi viața Când m-a părăsit bunica, plecând la "Doamne-Doamne" mult prea devreme, m-a părăsit și copilăria M-am trezit aproape adult, plină de tristețe, cu un sentiment de singurătate ce mă încolțea într-un ungher al vieții Se schimbase totul; pierdusem brusc izvorul fericirii mele, dar aveam un soare în suflet De fapt, am înțeles mai târziu că bunica nu m-a părăsit nicicând; a luat-o Dumnezeu lângă el să emane și în Grădina Sa bunătate, căldură, iubire Simt că este in continuare zâna mea cea ECOUL HANGULUI Pagina 12 Anul VII, nr 26 Ecoul inimii Ecoul inimii Ecoul inimii Ecoul inimii bună, ce îmi călăuzește pașii în drumul vieții Doar că acum trebuie să îmi pun singură merele la copt; să îmi prepar singură elixirul fericirii, respectând rețeta ei Dar de fiecare dată o fac cu drag, căci știu că mă simt mai aproape de ea Le scot aburind din cuptor, mă așez la masă și închid ochii și mă văd acasă la bunica și stăm pe prispă, chicotind și așteptând să se mai răcească merele Mă uit la chipul ei frumos și îl acopăr cu o ploaie de sărutări; apoi o prind într-o îmbrățișare care mi-aș dori să fie eternă Satul are imaginea bunicii deoarece ea nu era doar o persoană; era un întreg Univers Ea era izvorul vieții în mica mea comunitate rurală; unde se afla ea, totul era mai vesel, mai colorat Fără ea, satul nu mai are strălucirea de altădată, dar îi păstrează amintirea cu sfințenie Cred că și din acest motiv îl îndrăgesc atât de tare Oriunde m-aș duce, în livadă, acasă, în grădină, pe dealurile unde făceam fân, pe ulițe, îi simt prezența Satul meu drag este un cufăr cu amintiri prețioase; o punte de legătură între sufletul meu copilăros și zâna mea cea bună Copilăria are gust a mere coapte Fericirea are chipul bunicii mele În memoria bunicii, "minunea" copilăriei mele Micii scriitori Micii scriitori Micii scriitori Micii scriitori Primăvara Într-o zi soarele s-a strecurat, pe furiș, printre nori și a trimis către pământ câteva raze călduțe, care au topit ici-acolo, zăpada Primăvara, care se trezea din somnul adânc, numai la ivirea soarelui, a prins repede de veste și și-a adunat alaiul de ghiocei, toporași și viorele, a chemat în grabă, printr-un refren știut numai de ea, toate păsările plecate departe, a deschis sipetele mari pline cu fluturi și i-a salutat, apoi a alergat, veselă, dinspre păduri, peste satul nostru drag Bucuria ei n-a ținut mult, pentru Iarna s-a înfuriat când și-a văzut mantia-i albă sfâșiată de razele blânde ale soarelui și a poruncit norilor să se adune de peste tot, să întunece orizontul și să acopere și cea mai mică rază de soare, ca Primăvara să se sperie și să plece din nou să se odihnească Norii, speriați de furia Iernii și de teamă să nu fie pedepsiți, s-au înghesuit pe cer și au început să cearnă steluțe mari argintii, care se așezau ascultătoare acoperind locurile rupte din mantia Iernii Iarna, de bucurie a chemat Gerul și Viscolul, care au apărut și ei înspăimântați, pentru că tocmai se hotărau să se pregătească de somnul cel lung e peste vară și le-a poruncit să nu rămână nici un loc cât de mic pe care să nu îl colinde împreună, înghețând tot ce întâlnesc în cale, chiar și lacul pe malul căruia îi plăcea Primăverii să-și tragă sufletul în amurg Viscolul și Gerul au ascultat-o orbește și un frig cumplit s-a așternut peste întregul ținut, în locul blândei și frumoasei Primăveri Zadarnic, pițigoii și sturzii rămași acasă își cântă în fiecare zi dorul de Primăvară, zadarnic s -au ivit și ghioceii, la marginea codrului, printre frunze, sunând din clopoței, în speranța că îi va auzi Primăvara, zadarnic se înclină sub povara Gerului, copacii înmuguriți, în semn de rugă, implorând Iarna să plece, nimeni și nimic nu o poate îndupleca să își adune supușii haini și reci, să părăsească locurile noastre dragi și să lase Primăvara să aducă lumină, flori, veselie și soare Cristian Amariei , clasa a IV-a, înv Manolache Steluța